CELEX: 31986D0369
Language: el
Date: 1986-07-14 00:00:00
Title: 86/369/ΕΟΚ: Απόφαση της Επιτροπής της 14ης Ιουλίου 1986 που καταργεί την απόφαση 86/310/ΕΟΚ σχετικά με το καθεστώς του Ηνωμένου Βασιλείου όσον αφορά την κλασική πανώλη των χοίρων

Avis juridique important

|

31986D0369

86/369/ΕΟΚ: Απόφαση της Επιτροπής της 14ης Ιουλίου 1986 που καταργεί την απόφαση 86/310/ΕΟΚ σχετικά με το καθεστώς του Ηνωμένου Βασιλείου όσον αφορά την κλασική πανώλη των χοίρων  

Επίσημη Εφημερίδα αριθ. L 223 της 09/08/1986 σ. 0037

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιουλίου 1986  που καταργεί την απόφαση 86/310/ΕΟΚ σχετικά με το καθεστώς του Ηνωμένου Βασιλείου όσον αφορά την κλασική πανώλη των χοίρων  (86/369/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν στο να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 8 παράγραφος 2,  Εκτιμώντας:  ότι, με την απόφαση 81/400/ΕΟΚ της Επιτροπής της 15ης Μαΐου 1981 περί καθορισμού του καθεστώτος των κρατών μελών όσον αφορά την κλασική πανώλη των χοίρων για την εξάλειψή της (3), το Ηνωμένο Βασίλειο θεωρήθηκε επίσημα ότι είναι απρόσβλητο από την κλασική πανώλη των χοίρων·  ότι το καθεστώς αυτού του κράτους μέλους που είναι επίσημα απαλλαγμένο από την κλασική πανώλη των χοίρων έχει ιδιαίτερη σημασία όσον αφορά τους κανόνες σχετικά με τις ενδοκοινοτικές συναλλαγές που προβλέπονται από την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (4), και ιδίως το άρθρο 4β, την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρέατων (5), και ιδίως το άρθρο 13α, και την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (6), και ιδίως το άρθρο 10 ·  ότι από τις 22 Μαΐου 1986 διαπιστώθηκαν εστίες κλασικής πανώλης των χοίρων στο έδαφος του Ηνωμένου Βασιλείου·  ότι οι εστίες που διαπιστώθηκαν, σε περιορισμένο αριθμό, βρίσκονται σε επακριβώς οριοθετημένα τμήματα της επικράτειας του Ηνωμένου Βασιλείου·  ότι οι αρχές του Ηνωμένου Βασιλείου έλαβαν όλα τα αναγκαία μέτρα για να ελέγχουν την ασθένεια και κάθε κίνηση χοίρων και προϊόντων χοιροειδών έξω από τα τμήματα της επικράτειας που είναι εκτεθειμένα σε κινδύνους μόλυνσης·  ότι με την απόφαση 86/310/ΕΟΚ (7) η Επιτροπή διατήρησε το καθεστώς του επίσημα απαλλαγμένου από κλασική πανώλη των χοίρων για το Ηνωμένο Βασίλειο μέχρι τις 15 Ιουλίου 1986, μέχρι να διευκρινισθεί η κατάσταση και να επιτραπεί η θέσπιση των κατάλληλων μέτρων·  ότι υπό το φως της ευνοϊκής εξέλιξης της ασθένειας πρέπει να καταργηθεί η εν λόγω απόφαση, ώστε να επιβεβαιωθεί το επίσημα απαλλαγμένο από κλασική πανώλη των χοίρων καθεστώς για το Ηνωμένο Βασίλειο, σύμφωνα με την απόφαση 81/400/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/310/ΕΟΚ καταργείται.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 14 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 152 της 11. 6. 1981, σ. 37.  (4) ΕΕ αριθ. 121 της 29. 7. 1964, σ. 1977/64.  (5) ΕΕ αριθ. L 302 της 31. 12. 1972, σ. 24.  (6) ΕΕ αριθ. L 47 της 21. 2. 1980, σ. 4.  (7) ΕΕ αριθ. L 194 της 17. 7. 1986, σ. 52.